
Ministru kabineta rīkojums Nr. 857
Rīgā 2023. gada 5. decembrī (prot. Nr. 60 67. §)
Par Organizētās noziedzības novēršanas un apkarošanas plānu 2023.–2025. gadam
· 1. Apstiprināt Organizētās noziedzības novēršanas un apkarošanas plānu 2023.–2025. gadam (turpmāk – plāns).
· 2. Noteikt Iekšlietu ministriju par atbildīgo institūciju plāna īstenošanā.
· 3. Plāna īstenošanā iesaistītajām institūcijām plāna pasākumus 2023. un 2024. gadā īstenot no tām piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu nodrošināšanai Iekšlietu ministrijai  2025. gadā 3 434 386 euro apmērā,  2026. gadā  2 579 026 euro apmērā,  2027. gadā 674 026 euro apmērā, 2028. gadā un turpmāk katru gadu 665 026 euro apmērā, Finanšu ministrijai  2025. gadā 196 200 euro apmērā, 2026. gadā 151 200 euro apmērā un  2027. gadā 174 200 euro apmērā un Tieslietu ministrijai 2025. gadā   170 000 euro apmērā, 2026. gadā  un turpmāk katru gadu 70 000 euro apmērā izskatīt Ministru kabinetā likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.  Ja valsts budžeta likumprojekta sagatavošanas procesā papildu valsts budžeta finansējums plānā paredzēto pasākumu īstenošanai netiek piešķirts vai tiek piešķirts daļēji,  plāna izpildē iesaistītajām institūcijām nodrošināt, ka tiek īstenoti tie plānā paredzētie pasākumi, kuriem valsts budžeta līdzekļu finansējums ir pietiekams. Ja nepieciešams, iesaistītajām ministrijām izskatīt iespēju iesniegt pieteikumus Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanai.
· 4. Plāna īstenošanā iesaistītajām institūcijām līdz 2026. gada 31. martam iesniegt Iekšlietu ministrijā informāciju par plānā paredzēto pasākumu izpildi.
· 5. Iekšlietu ministrijai, ņemot vērā plāna īstenošanā iesaistīto institūciju iesniegto informāciju, sagatavot un iekšlietu ministram līdz 2026. gada 31. maijam iesniegt noteiktā kārtībā Ministru kabinetā informatīvo ziņojumu par plānā paredzēto pasākumu izpildi.

